Уикенд пътешествие до едни от най-харесваните европейски дестинации - Calisto Tours
Бонифачо се намира в южния край на остров Корсика и е популярна дестинация сред посетители от цял свят. Районът е чудесна опция за лятна почивка с множество красиви плажове, възможност за най-различни круизи, оживен нощен живот и прекрасна морска храна. Също така е богат и на редки и защитени видове на флората и фауната. 🙂
Вечният град и районът Лацио предлагат хиляди съкровища на своите посетители – море, природа, прекрасна италианска храна, изкуство и вековна история. 🙂
Испанската столица е сред най-оживените, бликащи от енергия европейски градове през деня, и дори повече през нощта. В Мадрид наред с изкуството, шопинга, нощния живот, прекрасния климат и храна ще откриете още безброй развлечения. 🙂
Ротердам е млад, космополитен и модерен град, който претърпява активно преобразяване след разрухата на Втората световна война. Понастоящем тази дестинация кипи от енергия и иновации – множество небостъргачи описват пейзажа, пристанището впечатлява, а хитовите ресторанти, известни музеи и фестивали ще задоволят всеки вкус. 🙂
Базел е третият по големина град в Швейцария и е център на химическата и фармацевтична индустрия. Поради своето богатство от музеи, той е считан за културната столица на Швейцария. За това допринася и Art Basel – едно от най-престижните изложения за съвременно изкуство в света. 🙂
Виена несъмнено е една от любимите дестинации в Европа. Тя притежава всички качества на европейска столица – богата история и култура, иновативност и постоянен стремеж към подобрение и развитие, и най-вече спокойна атмосфера и комфорт. 🙂
Сан Себастиан винаги е бил популярна дестинация и любимо място на кралското семейство. Има много причини да го посетите – освен несравнимата красота на залива, градът предлага палитра от фестивали, които го превръщат в културен феномен. Ако предпочитате да заложите на активната и здравословна почивка, добавате Сан Себастиан в списъка с мечтани дестинации. 🙂
Разположен край устието на река Дору (или Дуеро, както я наричат испанците) португалският град Порто е удивителна смесица от стилове, епохи и лайфстайл. От тесните средновековни улички излизате на булеварди с помпозни барокови къщи и църкви, а във водата се отразяват неоновите светлини на Вила Нова де Гая – щабът на най-големите производители на портвайн. И това е само част от всичко, което Порто има да покаже на посетителите си! 🙂
От емблематичния Акропол, издигащ се високо над града до китните развиващи се кварталчета и галерии за съвременно изкуство – градът на маратона и олимпийските игри е величествено съчетание от древност и съвремие и любимо място на много пътешественици. 🙂
туризъмевропейски дестинациипътешествия в чужбинатоп оферти